वरिष्ठ साहित्यकार श्री जगदीश मंडल जी के हुनक उपन्यास 'पंगु' लेल वर्ष 2021 केर मैथिली भाषाक साहित्य अकादमी पुरस्कार सं सम्मानित कएल जएबाक निर्णय भेल अछि। एहि सम्मान के लेल मंडल जी के हार्दिक बधाई आ शुभकामना। हिनकर उपन्यास 'पंगु' साल 1942-75 के बीच केर किसानक परिवेश पर आधारित अछि। ई उपन्यास साल 2018 मे छपल छल।
 मैथिली भाषाक लेल साहित्य अकादमी पुरस्कार भेटय के खबर मिलतहि जगदीश मंडल जी बधाई संदेश मिलय लगलन्हि। एक सम्मान पर प्रसन्नता व्यक्त करैत मंडल जी कहलाह जे ई मैथिली आ मिथिला लेल सम्मान बात अछि।
 साहित्य अकादमी पुरस्कार से पहिने हिनका 'गामक जिनगी लघु कथा संग्रह लेल 'विदेह सम्मान- 2011, 'गामक जिनगी व समग्र योगदान लेल साहित्य अकादमी सं 'टैगोर लिटिरेचर एवार्ड- 2011, मिथिला मैथिलीक उन्नयन लेल साक्षर दरभंगा सं 'वैदेह सम्मान- 2012, 'नै धारैए उपन्यास लेल 'विदेह बाल साहित्य पुरस्कार- 2014-15 मिल चुकल छैनि। 